Razgovor Za Delovno Mesto – Kontrolni Seznam

Za razgovor ste se že dogovorili, zdaj pa ga morate samo še odlično opraviti. S tem kontrolnim seznamom se pripravite na razgovor in prepričajte svoje morebitne nove delodajalce.

Priprava na razgovor

☐	Dodelajte svoj življenjepis. Če ga že dlje časa niste posodobili, prosite strokovnjaka, naj da pregleda in dodela.

☐	Preglejte opis delovnega mesta. Naredite seznam lastnosti in spretnosti, ki jih zahteva podjetje.

☐	Predstavite, zakaj ste zaradi svojih spretnosti popolni kandidat za to delovno mesto.

☐	Raziščite vse o podjetju. Oglejte si njihovo spletno mesto, ocene zaposlenih in članke v strokovnih publikacijah.

☐	Vadite razgovor. Pri tem vam naj pomagajo prijatelji in družina.

☐	Ugotovite, kako boste potovali na delovno mesto. Kako dolga je pot do delovnega mesta? Katero prevozno sredstvo boste uporabljali?

☐	Razmislite o oblačilih za razgovor. Naj bodo primerna za določeno delovno mesto.

☐	Pripravite seznam referenc s podatki za stik.

☐	Ustvarite posodobljen portfelj delovnih spretnosti in znanj.

☐	Pripravite seznam vprašanj o podjetju, s katerimi pokažete, da vas zanimajo podrobnosti in da ste raziskali podatke o podjetju.

Dan pred razgovorom

☐	Prepričajte se, da so vaša oblačila čista in zlikana.

☐	Pripravite toaletne potrebščine, vključno z robčki, glavnikom ali krtačo, dežnikom in mentolovimi bonboni.

☐	Znova preverite pot. Po potrebi se zapeljite do mesta razgovora.

☐	Zberite vse dokumente, med drugim tudi portfelj, potrdila, različna članstva v panogah, vozniško dovoljenje, zdravstveno kartico in več kopij življenjepisa.

☐	Dobro se naspite.

Dan razgovora

☐	Pravočasno odidite od doma. Na mesto, kjer poteka razgovor, pridite 10–15 minut prej.

☐	Izklopite mobilni telefon.

☐	Med razgovorom ne žvečite, jejte ali pijte.

☐	Bodite vljudni in prijazni s sprejemnim osebjem oz. ljudmi, ki jih srečate pred razgovorom.

☐	Osebo, ki vodi razgovor, pozdravite po imenu, se rokujte z njo in se predstavite.

☐	Poslušajte osebe, ki vodijo razgovor, in se pogovarjajte z njimi. Bodite nasmejani in pazite na telesno govorico.

☐	Na vsa vprašanja odgovorite iskreno.

☐	Zastavite vprašanja, povezana z delovnim mestom in podjetjem.

☐	Izogibajte s pogovoru o plačilu, ugodnostih in dopustu. O tem se lahko pogovorite po prejemu ponudbe.

☐	Razgovor zaključite tako, da izrazite svojo željo po sprejemu na razpisano delovno mesto, pozanimajte se o naslednjih korakih in o tem, kdaj bo znana odločitev.

☐	Osebe, ki vodijo razgovor, prosite za poslovne vizitke, da lahko stopite v stik z njimi.

Po razgovoru

☐	Takoj, ko je mogoče, zapišite ključne točke razgovora.

☐	Vsem osebam, ki so vodile razgovor, pošljite zahvalo v roku 24 ur. To je vaša priložnost, da pokažete svoje zanimanje in znova dokažete, da ste pravi kandidat za to delovno mesto.

☐	Stopite v stik s podjetjem, če ne dobite odgovora v dogovorjenem časovnem obdobju.